Piros riasztás: miért nem esett a hó?
Gyõr-Moson-Sopron megye kivételével gyakorlatilag az egész országban havazott. Itt miért nem?
Török László meteorológus a Kisalföld kérdésére elmondta, hogy a havazást okozó mediterrán ciklon a vártnál kissé délebbre helyezkedett el, így felhõzete nem ért fel Gyõr-Moson-Sopron megye területéig. 
Rajtunk kívül azonban gyakorlatilag az egész országban havazott, sok helyen most (9.30-kor) is esik. A friss hó mennyisége Budapesten 7-8, délnyugaton 10-15 centiméter volt - azaz végül nem érte el a piros riasztás "limitjét", a 24 órán belül 20 centiméternél nagyobb mennyiséget.
A szakemberek legközelebb szerda estétõl várnak újabb havat, az a számítások szerint a Kisalföldet is érinteni fogja.
Elõzmények:
14 óra - Szombat éjfélig továbbra is érvényben van a legmagasabb fokozatú, piros riasztás a Nyugat- és a Dél-Dunántúlon, valamint a Dél-Alföldön. Csonka Tamás meteorológus a Kisalföldnek elmondta, hogy továbbra is vasárnap délutánig várnak havazást az országban. A legtöbb hó, 20 centiméternél több délnyugaton hullhat. Jelenleg sokfelé havazik, többek között Zala és Vas megyében, a Bakonyban, Budapest térségében és az Alföld északi részén. Gyõr-Moson-Sopron megyében jobbára a déli területeken hull a hó.
11 óra 15 perc -  A megye egyre nagyobb részén esik a hó. Az elõrejelzés szerint vasárnap délelõttig kisebb szünetekkel havazni fog. Gyõr-Moson-Sopron megye egyre nagyobb részén esik a hó. A hõmérséklet egyelõre jellemzõen éppen fagypont feletti, ezért egyelõre sok helyütt olvad.
A koponyeg.hu elõrejelzése szerint: "A lehulló hó várható mennyisége a Dunántúl nyugati, délnyugati részén: 15-25cm, a fõváros térségében és a Duna-Tisza-közén 8-15cm, a Tiszántúlon és északkeleten vasárnap reggelig 1-8cm lehet. Éjszaka mindenütt fagyni fog, nappal fagypont körül alakulhat a hõmérséklet. Téli útviszonyokra, síkos, havas utakra, csökkenõ látástávolságra, néhol hófúvásra számíthatunk! Fõleg a Dunántúlon csak az induljon útnak, akinek feltétlenül muszáj!
Vasárnap marad a borult idõ, sokfelé várható további havazás. Általában 1-5, de fõleg az északi országrészben 5-15 cm-nyi friss hótakaró alakulhat ki. Az északkeleti szél megélénkül, néhol még lehet kisebb hóátfúvás. Hétfõn és kedden csak elszórtan lehet hóesés, majd szerdán egy újabb mediterrán ciklon érheti el a Kárpát-medence térségét, délnyugat felõl újabb kiadós mennyiségû havazás kezdõdhet "
8 óra 45 perc - Jenki Szilvia meteorológus a Kisalföldnek elmondta: jelenleg a Szombathely-Bakony-Felcsút vonaltól délre gyakorlatilag az egész Dunántúlon havazik, helyenként rendkívül intenzíven.
A havazás folyamatosan terjed észak-északkelet felé, így néhány órán belül egész Gyõr-Moson-Sopron megyében esni fog. A megye északi részén 10, másutt 10-20 centiméter friss havat várnak.
Elõzmények:
24 óra alatt 20 centimétert meghaladó friss hó hullhat
A legmagasabb fokozatú, piros riasztást adta ki szombatra a Nyugat- és a Közép-Dunántúl területére az Országos Meteorológiai Szolgálat. Az elõrejelzés szerint rendkívüli mennyiségû, 24 óra alatt 20 centimétert meghaladó friss hó hullhat a két régióban.
Legutóbb egy hete adott ki piros riasztást az OMSZ, elõbb szombaton Közép-Magyarország, majd vasárnap az Észak-Alföld és Észak-Magyarország területére.
Tóth Tamás meteorológus a Kisalföld kérdésére elmondta: Nyugat-Dunántúlon a rendkívüli hómennnyiséget Vas és Zala megyében várják, Gyõr-Moson-Sopron megyében jellemzõen 10-15 centiméter közötti, az északi határszél mentén 10 centiméternél kevesebb hóra számítanak. Mindehhez kicsivel fagypont alatti hõmérséklet társul, azaz nem fog olvadni.

A szakember hozzátette: a havazás szombaton hajnalban kezdõdik és kis szünetekkel egészen vasárnapig tart majd. A jövõ hét aztán csikorgó zimankóval kezdõdik: a leghidegebbnek a kedd hajnal ígérkezik, amikor helyenként -15 fokig is süllyedhet a hõmérõ higanyszála.
idõjárás